Ілья Сяргеевіч Кухарчык

Ілья Кухарчык (нар. , ) — беларускі футбаліст, паўабаронца гродзенскага «Нёмана».

 Клубная кар’ера 
Выхаванец баранавіцкай ДЮСШ-5 і пастаўскай акадэміі ПМЦ, пазней далучыўся да барысаўскага БАТЭ. Выступаў за дубль, гуляў у Юніёрскай лізе УЕФА. У сакавіку 2017 года быў аддадзены ў арэнду ў «Баранавічы», дзе стаў іграком асновы.

У лютым 2018 года перайшоў у «Віцебск», аднак ужо ў сакавіку зноў быў арандаваны «Баранавічамі». У ліпені 2018 года па пагадненні бакоў разарваў кантракт з «Віцебскам» і стаў іграком бабруйскай «Белшыны». У сезоне 2018 з-за траўмы нячаста з’яўляўся на полі. У лютым 2019 года падоўжыў кантракт з «Белшынай», ў сезоне 2019 стаў адным з асноўных ігракоў бабруйчан і дапамог камандзе выйсці ў Вышэйшую лігу.

У студзені 2020 года праходзіў прагляд у жодзінскім «Тарпеда-БелАЗ» і ў выніку падпісаў трохгадовы кантракт. Пачынаў сезон 2020 у стартавым складзе, але хутка атрымаў цяжкую траўму, з-за якой выбыў да канца года. У 2021 годзе зноў стаў з’яўляцца на полі, выходзячы на замену. У жніўні 2021 года быў аддадзены ў арэнду «Белшыне». Замацаваўся ў стартавым складзе бабаруйскай каманды, дапамог ёй вярнуцца ў Вышэйшую лігу.

У студзені 2022 года па заканчэнні арэнды пачаў трэніравацца з «Тарпеда-БелАЗ», аднак у лютым разарваў кантракт з клубам і хутка стаў іграком «Белшыны» на рэгулярнай аснове. У сезоне 2023 з пяццю галамі стаў найлепшым брамбрадзірам каманды.

У студзені 2024 года стаў трэніравацца з гродзенскім «Нёманам» і неўзабаве падпісаў кантракт з клубам.

 Міжнародная кар’ера 
У кастрычніку 2013 года гуляў за юнацкую зборную Беларусі (да 17 гадоў) у кваліфікацыі чэмпіянату Еўропы.

У кастрычніку 2015 года гуляў за юніёрскую зборную Беларусі (да 19 гадоў) у кваліфікацыі чэмпіянату Еўропы.

 Дасягненні 
 Уладальнік Кубка Беларусі: 2024
 Пераможца Першай лігі чэмпіянату Беларусі: 2019

 Статыстыка выступленняў 
СезонДывізіёнКлубКраінаМатчыГалы 2015  дубль  БАТЭ    22  3 2016  дубль  БАТЭ    21  4 2017  Д2  Баранавічы    28  5 2018 (1)  Д2  Баранавічы    14  1 2018 (2)  Д2  Белшына    6  1 2019  Д2  Белшына    20  6 2020  Д1  Тарпеда-БелАЗ    2  0 2021 (1)  Д1  Тарпеда-БелАЗ    5  0 2021 (2)  Д2  Белшына    16  4 2022  Д1  Белшына    29  2 2023  Д1  Белшына    27  5

 Крыніцы 

Катэгорыя:Футбалісты Беларусі
Катэгорыя:Ігракі ФК БАТЭ
Катэгорыя:Ігракі ФК Баранавічы
Катэгорыя:Ігракі ФК Віцебск
Катэгорыя:Ігракі ФК Белшына
Катэгорыя:Ігракі ФК Тарпеда-БелАЗ
Катэгорыя:Ігракі ФК Нёман Гродна